text: Kolding lapper asfalt-huller
  12 marts 2012 kl. 10.31
  Kolding Kommune er gået i gang med at lappe de huller, som er opstået i kommunens veje og cykelstier i løbet af vinteren.
  - Der er blevet indsat ekstra asfalthold, som gennemgår alle veje og cykelstier i kommunen og lapper dem i en prioriteret rækkefølge, afhængig af vejens eller stiens størrelse og trafikmængde, fortæller afdelingsleder for Driftsafdelingen i Kolding Kommune, Troels Kragh.
  Reparationsarbejdet kan betyde, at enkelte veje vil blive delvist afspærret, men Troels Kragh håber, at trafikanterne vil udvise forståelse og hensyn i forbindelse med arbejdet.
  Huller i vejen ? såkaldte slaghuller ? er et typisk vinterfænomen. Hullerne kan opstå, hvis der trænger vand ned i vejbelægningen. Når vandet fryser til is, kan den overliggende asfalt knækkes og efterlade et hul, som langsomt kan vokse sig større.
  